
ПЛАН ЗА КВАЛИФИКАЦИОННА ДЕЙНОСТ

УЧЕБНА 2025 - 2026 ГОДИНА








Планът за квалификационна дейност е приет с решение на Педагогически съвет с протокол 1 - 23.09.2025 г. 


I.АНАЛИЗ НА ИНСТИТУЦИОНАЛНАТА КВАЛИФИКАЦИОННА ДЕЙНОСТ 
ЗА ПРЕДХОДЕН ПЕРИОД



       През учебната 2024 – 2025 година заложените в плана за квалификационна дейност форми се осъществиха успешно.Приоритетна  тема за миналата учебна година в детската градина беше „Физическото и здравословно развитие на децата в  ДГ2„Щастливо детство”.Темата ,която реализирахме бе „Изграждане на позитивна образователна среда и насърчаване на здравословния начин на живот”. Целта на програмата бе да обогати и надгради знанията на участниците за създаване на  образователна среда, която подкрепя и стимулира децата да водят здравословен начин на живот и да развиват позитивни навици и умения за поддържане на физическо и психическо благополучие. В програмата бяха включени  теми като изграждане и значимост на позитивна и подкрепяща образователна среда, здравословен начин на живот - правилно хранене, физическа активност и спорт, ментално здраве и психологическо благополучие, формиране на здравословни навици и хигиена, дейности и добри практики за здравословен начин на живот.
      Другата реализирана тема беше „Ролята на физическото възпитание и спорта в обучението на децата в детската градина”. Колективът на детската градина разбира,че ролята на физическото възпитание  е да се обединим в една по-добра общност и да подкрепим развитието на спорта още от най-ранна възраст.Поради тази причина детска градина „Щастливо детство”  постави началото,като се включи за първи път в десетото юбилейно издание на Европейски ден на спорта.В тази връзка детската градина  организира в периода от 24 септември до 27 септември различни дейности и инициативи,в които се включиха  нашите деца.Малките спортисти, се запознаха  с различни спортове ,които ще им помогнат да бъдат здрави и отговорни към природата.Проведоха се беседи и открити ситуации на тема „Здраве и спорт”.Физическата активност на децата бе  насочена към зелената идея – „Спорт без отпадъци”.На 27 септември 2024 година екипът и приятели на детската градина демонстрираха  нуждата от повече движение в ежедневието на децата.
      Проведени бяха и информационни лекции от Комисията по квалификации на тема „Ние растем здрави и силни”,”Здравословно развитие на децата в детската градина” и „Спорт без отпадъци”.
     В педагогическия състав на ДГ2 „Щастливо детство” през учебната 2025 - 2026 година  ще има 16 учители на 8 групи и 1 директор.От тях 14 са старши учители, а 2 са на длъжност учител.Цялата колегия и ръководството осъзнават необходимостта от постоянно повишаване на квалификацията и професионалните умения , както и компетенцията в работата.През изминалия период са придобили професионална-квалификационна степен както следва: V-та  - трима учители; IV-та  - трима учители ; III-та  – четирима учители; II-ра – трима учители и директора.Директора и 16 учители са получили за учебната 2024– 2025 година сертификати от обучение и необходимите кредити от  ProDivine.Темата , която реализирахме  бе „Изграждане на позитивна образователна среда и насърчаване на здравословния начин на живот”.Отчетоха се новите предизвикателства пред учителя, подобряването и модернизирането на учебно-възпитателния процес.
       Планираните дейности за квалификация на педагогическите специалисти са насочени към насърчаване на професионалното развитие .Те са съобразени с целта и стратегията за развитие на детската градина.Подборът и формите се реализират съобразно конкретните условия,степента на компетентност на учителите по даден въпрос и с оглед перспективите за прилагане на наученото в практиката.


II.ЦЕЛ  И  ЗАДАЧИ


ЦЕЛ:

Осигуряване на социална,познавателна и специална подготовка за разгръщане на творческия потенциал при децата ,чрез художествено – творчески дейности гарантиращи комуникативно – действената им компетентност  


ЗАДАЧИ:

1.Придобиване на знания и умения за отключване и разгръщане творческия потенциала на децата, реализиране на различни образователни и творчески проекти.

2.Придобиване на знания и умения за насърчаване творческото развитие на децата, усъвършенстването и прилагането на
добри, и иновативни практики за творческо развитие на децата.

3.Придобиване на знания и умения за стимулиране активността и желанието на децата за учене, чрез използване на различни творчески техники и материали.

4.Повишаване на знанията за създаване на условия за развиване на творчески потенциал, креативност и себеизразяването на децата.

5.Придобиване на знания и умения за прилагане на иновативни техники и методи за развитие на детски творчески потенциал в
мултикултурна среда.
 6.Придобиване на знания и умения за прилагане на методи и техники за интегриране на деца със специални нужди и от различна етническа принадлежност.


III. ПРИОРИТЕТНИ ТЕМИ ЗА УЧЕБНАТА ГОДИНА


„ОТКЛЮЧВАНЕ И РАЗВИТИЕ НА ДЕТСКИ ТВОРЧЕСКИ ПОТЕНЦИАЛ, ЧРЕЗ НОВИ ТВОРЧЕСКИ ТЕХНИКИ И ЗАНИМАНИЯ”



1.Отключване и развитие на детски творчески потенциал,чрез нови техники и занимания 
Програмата „Отключване и развитие на детски творчески потенциал чрез нови творчески техники и занимания” дава теоретична и практическа подготовка на педагогическите специалисти за прилагане на иновативни техники за отключване и развитие на творческия потенциал на деца и ученици. Чрез прилагане на наученото, педагозите ще допринесат за разгръщане на творческия и личностен потенциал на деца и ученици, и ще провокират активността им за участие в различни образователни проекти и мероприятия.
Присъствената част е изцяло практически насочена и включва изпълнение на различни упражнения и задачи – индивидуални и групови. Използват се различни материали за работа, като целта на упражненията е да се мисли креативно, да се реши даден проблем с ограничени ресурси, да се работи в екип, да се повиши инициативността и способността за преодоляване на различни прездизвикателства и др.  



2.„Изграждане на позитивна образователна среда и насърчаване здравословния начин на живот ”

      Новата образователна парадигма наложи промяна в образователните цели, педагогическите технологии и педагогическото взаимодействие между дете и възрастен.
В съвременните условия вниманието е насочено към технологизацията на образованието, с оглед на новите изисквания и предизвикателства на висококонкурентния пазар на труда в рамките на Европейския съюз. Ето защо пред учителя днес стоят въпросите за подобряване и модернизиране на учебно-възпитателния процес, за по-широко използване на нови технологии.
      При децата в предучилищна възраст игровата дейност е водеща. Развиващата сила на играта е безспорна, тъй като това е дейност, която детето напълно владее и практикува в най-важните години от своя живот. Играта е основна форма за саморазвитие на детската индивидуалност, овладяване на езика и речта, формиране на представи и понятия, търсене на взаимовръзки между предмети и явления от околния свят. Приложението на играта във възпитателно-образователния процес е мултифункционално, защото тя може да бъде форма на педагогическо взаимодействие, подход, метод, похват или средство.
          Подобряването на информираността, мотивацията и уменията на педагогическите специалисти повишава качеството и ефективността на езиковото обучение на децата в предучилищна възраст. Игрите са средство, чрез което се създават обективни обстоятелства детето да затвърдява знания, да упражнява умения и да придобива увереност в собствените си възможности. Включването на подходящи игри се явява удачна техника за работа при създаването на образователна среда, в която се предоставят условия за изява на положителни емоционални преживявания на детето от участието му в ситуациите като форма на педагогическо взаимодействие.

ВЪТРЕШНИ ФОРМИ
(семинари,беседа,информационна лекция,обмяна на опит)


1.Физическо развитие на децата в детската градина.
2.Знания и умения за насърчаване творческото мислене на децата  в детската градина.
3.Използване на различни творчески техники и материали с децата в детската градина.
4.Творчески потенциал ,креативност и себеизразяване на децата.
5.Игрово взаимодействие  в детската градина.
6.Личностно развитие на децата в детската градина.
7.Емоционално развитие на децата в детската градина.
8.Поведение и действие при заплахи за използване на взривни устройства и актове на насилие в образователни институции.

IV. ФИНАНСИРАНЕ


За учебната 2025 -2026 година  размера на планираните средства е 3536 лв.Плащанията се извършват по банков път  до 10 работни дни преди определената дата за мероприятието  по сметка на определената обучителна институция .
За обучението са осигурени зала, лектор, материали и пособия за работа.


V. ОЧАКВАНИ РЕЗУЛТАТИ


1.Работеща система за квалификационна дейност в детската градина.

2.Високо мотивиран персонал за усъвършенстване на своите знания , умения и компетентности.

3.Внедряване на квалификацията в практиката.

4.Активни професионално развиващи се специалисти , ефективно прилагащи съвременните информационни технологии  в процеса на работа с децата.

5.Лична удовлетвореност от педагогическия труд.

6.Разгръщане на потенциала на личността на учителя и респективно детската личност.

